Coba ceritain soal Syed Abu Hussin Hafiz Syed Abdul Fasal dalam bahasa melayu

YB Dato' Syed Abu Hussin bin Hafiz Syed Abdul Fasal adalah merupakan Ahli Parlimen Bukit Gantang dari Barisan Nasional sejak 2018 menggantikan Idris Ahmad dari PAS. Setelah kerajaan Barisan Nasional tewas dalam Pilihan raya umum Malaysia 2018, beliau telah keluar dari Barisan Nasional dan UMNO dan menjadi ahli politik bebas. Setelah kerajaan Perikatan Nasional mengambilalih tampuk kerajaan, beliau telah menyertai BERSATU.

Syed Abu Hussin merupakan anak jati tempatan yang berasal dari Kampung Kota Barat.

Beliau merupakan bekas Ketua UMNO Bukit Gantang yang membawa pendekatan al-Quran dan Sunnah dalam transformasi kepimpinan.

Selain itu, beliau juga memegang jawatan Pengerusi Lembaga Kemajuan Ikan Malaysia bermula 1 Mei 2020.

Beliau dilahirkan pada 29 Julai 1960 di Bukit Gantang Perak dan mendirikan rumah tangga bersama Datin Muna Mat Ali.

Beliau telah memenangi kerusi Parlimen Bukit Gantang pada 9 Mei 2018 mengalahkan penyandang kerusi, Idris Ahmad dari Pas dan Khadri Khalid dari PKR (PPBM). Beliau telah mendapat undian sebanyak 22,450 dan mendapat majoriti sebanyak 4,089 undian.